- આણંદ જિલ્લાના તાલુકા મથક ઉમરેઠ પાસે ડાકોર-નડિયાદ રોડ પર અકસ્માત ઝોન ગણાતા દામોદરિયા વડ પાસે શનિવારે સવારે આઈસર ટેમ્પો અને છોટા હાથી ટેમ્પો વચ્ચે અકસ્માત સર્જાયો હતો. આ ગમખ્વાર અકસ્માતમાં છોટા હાથી ટેમ્પો ચાલક સહિત બે વ્યક્તિનાં મોત નિપજ્યાં હતા. જ્યારે બે વ્યક્તિને શરીરે વધતા ઓછા પ્રમાણમાં ઈજાઓ થઈ હતી. બનાવની જાણ થતા જ ઉમરેઠ પોલીસ સ્થળ પર દોડી ગઇ હતી અને ઇજાગ્રસ્તોને હોસ્પિટલમાં મોકલી આપી આગળની કાર્યવાહી હાથ ધરી હતી.